Hermann Rorschach

Dr **Hermann Rorschach** (* 8. Novämber 1884 z Züri; † 2. April 1922 z Herisau) isch e freudianische Schwyzer Psichiater un Psichoanalitiker gsii. Är het e Formdytigsverfahre („Dolche-Tescht“) entwicklet, wu mer as Rorschachtescht chännt. Des wird bis hite yygsetzt, u.&nbsp;a. as Hilfsmittel fir di differänzialdiagnostisch Untersuechig bi dr Anamnes vu psichopatologische Chranketsbilder.

## Lääbe
Dr Rorschach isch 1884 z Züri uf d Wält chuu un z Schafuuse ufgwagse. Dert isch er au uf d Kantonsschuel gange. Är het aafangs welle ne Chinschtler wäre, het aber schließli z Züri doch Medizin studiert mit em Zyl, e Psichiater z gee. Är het u.&nbsp;a. Vorläsige bim Eugen Bleuler zur allgmaine un speziälle Psichiatry un zur psichiatrische Klinik ghert un bim Carl Gustav Jung zur Psichopathology vu dr Hischtery. No Semeschter z Züri, z Bärn un z Berlin het dr Rorschach sy Studium 1909 mit em medizinische Staatsexame abgschlosse. Ai Johr speter het er sy russischi Studiekollegi Olga Stempelin ghyrote, mit ire het er zwai Chinder ghaa. Dr Versuech, si 1913 z Russland e Exischtänz as Dokterbaar ufzböue, isch fählgschlaa. Derno het er u.&nbsp;a. an dr psichiatrische Aaschtalte z Münsterlinge, z Bern (Waldau) un z Herisau gschafft.

Vyl Johr lang het er si in dr Hauptsach fir d Psichoanaliis inträssiert. In dr medzinische Krais vu dr Schwyz het er si fir di dodmol nei psichoanalytisch Tächnik uusgsproche. Anne 1919 isch er zum Vizebresidänt vu dr Schwyzer Gsellschaft fir Psichoananaliis ernännt wore. Sy Wärch *Psychodiagnostik* isch 1921 erschine.

Noch er Blinddarmentzindig, wu z spot bhandlet woren isch, isch er am 2. April 1922 z Herisau im Alter vu 37 Johr an ere Buuchfällentzindig gstorbe.

## Rorschachtescht
Dr Rorschach het anne 1917 d Arbet vum Szymon Hens entdeckt, wu d Fantasy vu syne Subjäkt studiert het un doderby Dolche-Charte bruucht het. Ai Johr speter het er syni aigen Experimänt mit 15 zuefellige Dolche gmacht. No syre Aasicht mache s di subjäktive Antworte megli, Ruggschliss uf d Wohrnämig d Intelligänz un emozionali Karakterischtika vu dr untersuechte Lyt z zie.

Dr Rorschachtescht basiert uf ere vum Rorschach bhauptete mänschlige Naigig, d Interpretazione un Gfiel uf meedytigi Raiz z projiziere, in däm Fall uf Dolche. Giebti Bschauer sin doderni aagebli in dr Lag, dieferi persenligi Karakterzig un Impuls vu dr Teschtpersone gnau feschtzlege. Dr Rorschach het d Ergebnis vu syne Studie an 300 mentale Paziänte un 100 „normale“ Teschtpersone in dr Zytschrift *Psychodiagnostik* vereffetligt. Sy Metod wird syterhär as Wärchzyg fir di psichologisch Wärtig un Diagnos bruucht.

Dr Rorschachtescht isch umstritte. D Lyt, wu fir dr Tescht sin, sään in ihm e qualitativ hochwärtig Teschtverfahre, wu ne diefi Yyschetzig vu dr Gsamtpersenligkait erlaubt. Sy Kritiker halten em Tescht di mangelhaft Reliabilitet entgege.

## Verschidnigs
* Z Schafuuse, wu er ase Chind un in syre Juged gläb het, isch no ihm d *Hermann-Rorschach-Strooss* gnännt wore.
* Sy Familiename dient aim vu dr Helde in dr Graphic Novel „Watchmen“ as Vorlag. Där mueß im Lauf vu dr Handlig au ne Rorschach-Tescht mache.

## Schrifte

### Artikel
* *Über „Reflexhalluzinationen“ und verwandte Erscheinungen*, Zeitschrift für die gesamte Neurologie und Psychiatrie 13, 1912, S. 357–400
* *Reflexhalluzinationen und Symbolik*, Zentralblatt für Psychoanalyse 3, 1912, S. 121–128
* *Pferdediebstahl im Dämmerzustand*, Archiv für Kriminal-Anthropologie und Kriminalistik 49, 1912, S. 175–180
* *Ein Beispiel von mißlungener Sublimierung und ein Fall von Namenvergessen*, Zentralblatt für Psychoanalyse 2, 1912, S. 403–406
* *Zur Pathologie und Operabilität der Tumoren der Zirbeldrüse*, Beiträge zur klinischen Chirurgie 83, 1913, S. 451–474
* *Über die Wahl des Freundes beim Neurotiker*, Zentralblatt für Psychoanalyse und Psychotherapie 3, 1913, S. 524–527
* *Analyse einer schizophrenen Zeichnung*, Zentralblatt für Psychoanalyse und Psychotherapie 4, 1913, S. 53–58
* *Analytische Bemerkungen über das Gemälde eines Schizophrenen*, Zentralblatt für Psychoanalyse und Psychotherapie 3, 1913, S. 270–272
* *Assoziationsexperiment, freies Assoziieren und Hypnose im Dienst der Hebung einer Amnesie*, Correspondenz-Blatt für Schweizer Ärzte 47, 1917, S. 898–905
* *Einiges über schweizerische Sekten und Sektengründer*, Schweizer Archiv für Neurologie und Psychiatrie 1, 1917, S. 254–258
* *Weiteres über schweizerische Sektenbildungen*, Schweizer Archiv für Neurologie und Psychiatrie 2, 1919, S. 385–388
* *Ein Mord aus Aberglauben*, Schweizer Volkskunde 10, 1920, S. 39–43
* *Über ein wahrnehmungsdiagnostisches Experiment*, Schweizer Archiv für Neurologie und Psychiatrie 6, 1920, S. 360–361

### Monografie
* *Über Reflexhalluzinationen und verwandte Erscheinungen. Aus der kantonalen Irrenheilanstalt Münsterlingen (Direktor: Dr. U. Brauchli)*. Julius Springer, Berlin 1912,  (Dissertation, Universität Zürich, medizinische Fakultät 1912/1913).
* *Psychodiagnostik : Methodik und Ergebnisse eines wahrnehmungsdiagnostischen Experiments; (Deutenlassen von Zufallsformen); mit den zugehörigen Tests bestehend aus zehn mehrfarbigen Tafeln Textbd.*, Ernst Bircher, Bern / Leipzig 1921, .

### Nooloss
* Emil Oberholzer (Hrsg.): *Zur Auswertung des Formdeutversuchs für die Psychoanalyse*, Zeitschrift für die gesamte Neurologie und Psychiatrie 82, 1923, S. 240–274
* *Zwei schweizerische Sektenstifter (Binggeli und Unternährer)*, Imago 13 (Sonderheft), 1927, S. 395–441
* Christian Müller, Rita Signer (Hrsg.): *Briefwechsel*, Hans Huber, Bern 2004, ISBN 978-3-456-84044-4

## Literatur
* Iris Blum, Peter Witschi (Hrsg.): *Olga und Hermann Rorschach. Ein ungewöhnliches Psychiater-Ehepaar* (= *Das Land Appenzell* 37). Appenzeller Verlag, Herisau 2008, ISBN 978-3-85882-472-1.
* 
* Marcel Müller-Wieland: *Hermann Rorschach.* In. *Schaffhauser Beiträge zur Geschichte. Biographien Band II*. 34. Jg. 1957, S. 344–353 (PDF; 378&nbsp;kB)
* Manfred Reitz: *Die Psychologie der Kleckse.* In: *Die pharmazeutische Industrie.* 70, Nr. 11, 2008, , S. 1298–1300.
*Damion Searls: *Im Auge des Betrachters. Hermann Rorschach und sein bahnbrechender Test*, aus dem Amerikanischen übersetzt von Harald Stadler, btb, München 2019, ISBN 978-3-442-75424-3.
* 
* Cornelia Thaten: *Die Thurgauische Irrenanstalt Münsterlingen zur Zeit von Dr. med. Hermann Rorschach von 1909–1913.* Institut für Pathologie des Kantons Thurgau, Münsterlingen, Kantonale Psychiatrische Klinik Münsterlingen, Zürich 2000,  (Dissertation Uni Zürich, Medizinische Fakultät, 2000, 140 Seiten).
*Stadtarchiv Schafuuse: Herrmann Rorschach. 

## Weblink

* Rorschach-Archiv, Institut für Medizingeschichte, Universität Bern
* Österreichische Rorschach Gesellschaft
* Sabine Richebächer: ''In den Menschen wie in Bildern lesen'' (Artikel in der NZZ, 25. Juli 2009)

## Fuessnote